"Setswana Puo ya Gae (HL)/P2 22 DBE/Ngwanaitseele 2022 NSC KAROLO YA C: TERAMA Ditshwaelo ka kakaretso:  Go boditswe potso ya TLHAMO le DIPOTSO TSE DIKHUTSHWANE go tswa mo terameng e o e tlhaoletsweng monongwaga.  Batlhatlhojwa ba tshwanetse go araba potso e le NNGWE go tswa mo terameng e ba e ithutileng.  Fa motlhatlhojwa a itlhophetse go araba potso ya tlhamo mo KAROLONG YA B, o tshwanetse go araba dipotso tse dikhutshwane mo KAROLONG YA C.  Fa motlhatlhojwa a itlhophetse go araba dipotso tse dikhutshwane mo KAROLONG YA B, o tshwanetse go araba potso ya tlhamo mo KAROLONG YA C. POTSO 16: POTSO YA TLHAMO MATSAPA DI A TSAYA KAE? – SS Mokua Go ja mofufutso wa phatla tsa ba bangwe, go lomeletsa beng ditsabona. Tshegetsa tlhagiso e o ikaegile ka ditiragalo go tswa mo teramakhutshweng ya Mosadi ke wa me. Boleele jwa tlhamo ya gago e nne mafoko a a ka nnang 400–450. [25] POTSO 17: DIPOTSO TSE DIKHUTSHWANE MATSAPA DI A TSAYA KAE? – SS Mokua Buisa nopolo e e latelang, mme o arabe dipotso. NOPOLO G NKEFI: Ke tshwaya dibuka tsa bana ba sekolo, o a ntiya. Tsamaya o bolelele tsala ya gago gore a tlhabele pele. DIKOBE: Kgaitsadiaka, botshelo jo, leotwana, bo a dikologa. Itse gore go na le nako ya bonyana, nako ya bokgarabe le nako ya bogodi. Nako ya bogodi e felela e le botsofe. Fa nako ya botsofe e gorogile, e batla gore o be o 5 na le batho ba ba ka go tlhokomelang. O tlaa tlhokomelwa fela ke bana ba gago. Bokgaitsadio le bomogoloo, ba tlaa tlhokomelwa ke bana ba bona. Nako eo fa e gorogile, ditšhelete tse di tletseng mo ntlong, di ka se go direle sepe. Go batlega lorato lwa motho, lo lo bothito go ka go gomotsa. O ka swela mo ntlong, wa bolela mo ntlong, batho ba bitswa 10 fela ke monkgo o o tswang mo go yona, tšhelete e le teng mo ntlong. NKEFI: Monna Dikobe, fa o batla go rera, o tshwanetse go ya kwa kerekeng. O ntheretse go lekane. Thero ya gago, e mpherola dibete. DIKOBE: Ke tlaa go bona, ke sa ya kwa banneng o se ka wa naganela fano, o naganele kwa pele. Mongwe le mongwe o gopola ka bokamoso jwa 15 gagwe. (Maitsiboeng a letsatsi leo, Dikobe le Mafenya ba iketlile mo ntlong nngwe ya bojalwa) MAFENYA: Morwarra, ke sale ke go roma, ga ke itse gore a o bile wa kgona go ka bona kgarebe ele. 20 Kwalololo e ileditswe Phetla"